Rikunarita-ORG/Wikinium huggingface dataset:
# Φρίντριχ Βίλχελμ Μούρναου

| Φρίντριχ Βίλχελμ Μούρναου |
| --- |
|  |
| Όνομα στη μητρική γλώσσα | Friedrich Wilhelm Murnau (Γερμανικά)  |
| Γέννηση | 28  Δεκεμβρίου 1888 Μπίλεφελντ |
| Θάνατος | 11  Μαρτίου 1931 Σάντα Μπάρμπαρα |
| Αιτία θανάτου | τροχαίο ατύχημα |
| Συνθήκες θανάτου | θανατηφόρο δυστύχημα |
| Τόπος ταφής | Südwestkirchhof Stahnsdorf |
| Χώρα πολιτογράφησης | Γερμανία |
| Σπουδές | Πανεπιστήμιο της Χαϊδελβέργης και ακαδημία δραματικών τεχνών Ερνστ Μπους |
| Ιδιότητα | σκηνοθέτης κινηματογράφου, σεναριογράφος, παραγωγός ταινιών, σκηνοθέτης και ηθοποιός |
| Σύντροφος | Hans Ehrenbaum-Degele |
| Γονείς | Heinrich Plumpe |
| Συγγενείς | Werner Plumpe (εγγονός) |
| Είδος τέχνης | ταινία τρόμου και δράμα |
| Υπογραφή |
|  |
|  Σχετικά πολυμέσα |
|

Ο **Φρίντριχ Βίλχελμ Μούρναου** (γερμ.: *Friedrich Wilhelm Murnau*, 28 Δεκεμβρίου 1888 - 11 Μαρτίου 1931) ήταν από τους σημαντικότερους Γερμανούς σκηνοθέτες της δεκαετίας του 1920. Το πραγματικό του όνομα ήταν *Φρίντριχ Βίλχελμ Πλούμπε (Plumpe)*. Γεννήθηκε στο Μπίλεφελντ και πέθανε στη Σάντα Μπάρμπαρα της Καλιφόρνια.

## Φιλμογραφία

* 1919 *Der Knabe in Blau* – αγνοείται
* 1919 *Satanas* – σώζεται εν μέρει
* 1920 *Der Bucklige und die Tänzerin* - αγνοείται
* 1920 *Der Januskopf* - αγνοείται
* 1920 *Abend - Nacht - Morgen* - αγνοείται
* 1920 *Sehnsucht* - αγνοείται
* 1920 *Der Gang in die Nacht*
* 1921 *Schloß Vogelöd*
* 1922 *Marizza, genannt die Schmugglermadonna* - αγνοείται
* 1922 *Der brennende Acker*
* 1922 *Nosferatu, eine Symphonie des Grauens*
* 1922 *Phantom*
* 1923 *Die Austreibung* - αγνοείται
* 1924 *Die Finanzen des Großherzogs*
* 1924 *Der letzte Mann*
* 1926 *Tartüff*
* 1926 *Faust - eine deutsche Volkssage*
* 1927 *Sunrise - A Song of Two Humans*
* 1928 *Four Devils* - αγνοείται
* 1930 *City Girl* (Our daily Bread)
* 1931 *Tabu*

## Επιρροή

Οι περισσότεροι χαρακτήρες της ταινίας Βλέπω το Θάνατό σου έχουν τα ονόματα σκηνοθετών ή αστέρων ασπρόμαυρων ταινιών τρόμου, συμπεριλαμβανομένου του Λάρυ Μούρναου, ως φόρο τιμής στον Φρίντριχ Βίλχελμ Μούρναου.

## Παραπομπές

## Εξωτερικοί σύνδεσμοι

* Ο/Η Φρίντριχ Βίλχελμ Μούρναου, στο IMDb.
# Χένρικ Γκουρέτσκι

| Χένρικ Γκορέτσκι |
| --- |
|  |
| Όνομα στη μητρική γλώσσα | Henryk Górecki (Πολωνικά)  |
| Γέννηση | 6  Δεκεμβρίου 1933 Τσερνίτσα |
| Θάνατος | 12  Νοεμβρίου 2010 Κατοβίτσε |
| Αιτία θανάτου | νόσος |
| Συνθήκες θανάτου | φυσικά αίτια |
| Τόπος ταφής | Cemetery on Sienkiewicza Street in Katowice |
| Χώρα πολιτογράφησης | Πολωνία |
| Εκπαίδευση | πτυχίο επιστημονικού καθηγητή |
| Σπουδές | Ακαδημία Μουσικής «Κάρολ Σιμανόφσκι» και Szafrankowie Brothers State School of Music |
| Ιδιότητα | κλασικός συνθέτης, παιδαγωγός, μουσικολόγος, μουσικός, συνθέτης και διδάσκων πανεπιστημίου |
| Τέκνα | Mikołaj Górecki και Anna Górecka |
| Κίνημα | μινιμαλιστική μουσική και μοντερνισμός |
| Είδος τέχνης | μινιμαλιστική μουσική |
| Καλλιτεχνικά ρεύματα | μινιμαλιστική μουσική και μοντερνισμός |
| Σημαντικά έργα | Symphony No. 3 και Symphony No. 4 |
| Βραβεύσεις | Τάγμα του Λευκού Αετού (21  Οκτωβρίου 2010), Χρυσό Μετάλλιο για Αξία στον Πολιτισμό - Gloria Artis (8  Σεπτεμβρίου 2005), Μέγας Ιπποτικός Σταυρός της Τάξης του Αγίου Γρηγορίου του Μέγα, Διοικητής με Αστέρι του Τάγματος της Αναγέννησης της Πολωνίας‎, επίτιμος διδάκτωρ του Πανεπιστημίου της Κρακοβίας, βραβείο Χέρντερ (1999), honorary doctorate from the Catholic University of Lublin και Order Ecce Homo |
| Υπογραφή |
|  |
|  Σχετικά πολυμέσα |
|

Ο **Χένρικ Μικολάι Γκορέτσκι** (πολωνικά: *Henryk Mikołaj Górecki*, 6 Δεκεμβρίου 1933, Τσερνίτσα - 12 Νοεμβρίου 2010, Κατοβίτσε) ήταν Πολωνός συνθέτης σύγχρονης μουσικής, καθηγητής μουσικής και πρύτανης της Κρατικής Ανώτατης Μουσικής Σχολής στο Κατοβίτσε, καθώς και μουσικοπαιδαγωγός. Τιμήθηκε για το έργο του με τον τίτλο του Ιππότη του Τάγματος του Λευκού Αετού, και το πιο γνωστό του έργο είναι η Συμφωνία αρ. 3, γνωστή ως «Συμφωνία των Θλιμμένων Ασμάτων».

## Παραπομπές
# Dow Jones

Οι αποδόσεις του δείκτη Dow Jones από τον Ιανουάριο του 2000 εώς τον Φεβρουάριο του 2015.
Το επίσημο λογότυπο του δείκτη Dow Jones.
Ο **Dow Jones Industrial Average** (DJIA), είναι δείκτης χρηματιστηριακής αγοράς που μετρά την απόδοση των μετοχών 30 μεγάλων εταιρειών εισηγμένων σε χρηματιστήρια στις Ηνωμένες Πολιτείες. Πολλοί θεωρούν ότι είναι μια ανεπαρκής αναπαράσταση της συνολικής χρηματιστηριακής αγοράς των ΗΠΑ σε σύγκριση με άλλους δείκτες, όπως τον S&P 500 ή τον Russell 3000, επειδή περιλαμβάνει μόνον 30 μεγάλες εταιρείες και δεν χρησιμοποιεί σταθμισμένο αριθμητικό μέσο. Ο δείκτης πήρε το όνομά του από τον πρώτο συντάκτη της εφημερίδας Wall Street Journal, Charles Dow, και του συνεργάτη του, Edward Jones.

Εμφανίστηκε στις 16 Φεβρουαρίου 1885 και χρησιμοποιήθηκε ως δείκτης αποτίμησης των αποθεμάτων των βιομηχανικών εταιρειών των ΗΠΑ, εξελίχθηκε όμως μέχρι σήμερα 55 φορές. Πρόκειται για τον δεύτερο παλαιότερο δείκτη σε χρήση στην αμερικανική αγορά, πίσω μόνο από τον Dow Jones Transportation Average.

Η αξία του γενικού δείκτη υπολογίζεται βάσει του αθροίσματος της τιμής των ονομαστικών τιμών των μετοχών για κάθε συστατική εταιρεία, διαιρούμενο με έναν παράγοντα ο οποίος αλλάζει. Έστω ότι ο διαιρέτης είναι σήμερα γύρω στο 0,1474, η τιμή του δείκτη είναι 6,7843 φορές μεγαλύτερη από το άθροισμα των τιμών.

## Παραπομπές

## Βιβλιογραφία

* Stillman, Richard (1986). *Dow Jones Industrial Average: History and Role in an Investment Strategy*. Homewood, Ill.: Dow Jones-Irwin. ISBN 9780870945861. OCLC 424238820.

## Εξωτερικοί σύνδεσμοι

* Επίσημος ιστότοπος
* Dow Jones Industrial Average at NASDAQ
* Dow Jones Industrial Average at NYSE Euronext
# Κρατικό ομόλογο

Το **κρατικό ομόλογο** ή **κυβερνητικό ομόλογο** (αγγλικά: treasury bond) είναι η συνηθέστερη και πιο κοινή περίπτωση ομολόγου. Ομόλογα τέτοιου τύπου συναντώνται σε πολλές χώρες. Εκδίδονται για σχετικά μεγάλα ποσά, θεωρούνται εξαιρετικής πιστωτικής αξίας και έχουν μεγάλη ρευστότητα. Με τον τρόπο αυτό οι κυβερνήσεις καλύπτουν σε ένα βαθμό τις δανειακές τους ανάγκες. Θεωρούνται σημείο αναφοράς για την τιμολόγηση όλων των άλλων εκδόσεων.

Η αγορά των κυβερνητικών ομολόγων των ΗΠΑ είναι η μεγαλύτερη στον κόσμο αποτελώντας γι’ αυτό σημείο αναφοράς των διεθνών αγορών, με τα T-bonds, T-bills, T-notes (όπου το Τ σημαίνει Treasury).

Μεταξύ των βασικών αιτιών που συντέλεσαν σε αυτήν την ανάπτυξη ήταν τα μεγάλα ελλείμματα του προϋπολογισμού της χώρας και η διεθνοποίηση της αγοράς αυτής αφού ο αριθμός των ξένων επενδυτών αυξήθηκε με γρήγορους ρυθμούς. Σήμερα το μεγαλύτερο μέρος των κυβερνητικών ομολόγων βρίσκεται στα χέρια ξένων επενδυτών.

Προϊόντα αυτής της αγοράς είναι τα έντοκα γραμμάτια (αγγλικά: treasury bills), τα ομόλογα με διάρκεια από 2 έως 10 χρόνια (αγγλικά: treasury notes) και τα ομόλογα με διάρκεια μεγαλύτερη των 10 ετών (αγγλικά: treasury bonds). Δημοφιλέστερα και γνωστότερα μεταξύ των τελευταίων τα 30χρόνα ομόλογα, η απόδοση των οποίων είναι σημείο αναφοράς της τάσεως των μακροχρονίων επιτοκίων στις ΗΠΑ.

Άλλες σημαντικές αγορές κρατικών ομολόγων είναι αυτή της Ιαπωνίας, της Γερμανίας και της Μ. Βρετανίας.
# Λιτότητα

**Λιτότητα** καλείται ένα σύνολο πολιτικοοικονομικών πολιτικών που στοχεύουν στη μείωση των ελλειμμάτων του κρατικού προϋπολογισμού μέσω περικοπών δαπανών, αυξήσεων φόρων ή συνδυασμού και των δύο. Υπάρχουν τρεις κύριοι συνδυασμοί, υψηλότεροι φόροι που στοχεύουν στη χρηματοδότηση των δαπανών όπως η αύξησή τους σε συνδυασμό με τη μείωση των δαπανών και χαμηλότεροι φόροι με χαμηλότερες κρατικές δαπάνες. Τα μέτρα λιτότητας χρησιμοποιούνται συχνά από κυβερνήσεις όταν υπάρχει δυσκολία στον δανεισμό. Τα μέτρα αποσκοπούν στη μείωση του δημοσιονομικού ελλείμματος φέρνοντας τα δημόσια έσοδα πιο κοντά στις δαπάνες. Οι υποστηρικτές αυτών των μέτρων δηλώνουν ότι αυτό μειώνει το ποσό του απαιτούμενου δανεισμού και μπορεί επίσης να επιδείξει τη δημοσιονομική πειθαρχία της κυβέρνησης στους πιστωτές και τους οργανισμούς αξιολόγησης πιστοληπτικής ικανότητας και να κάνει τον δανεισμό ευκολότερο.

Στα περισσότερα μακροοικονομικά μοντέλα, οι πολιτικές λιτότητας μειώνουν τις κρατικές δαπάνες οδηγούν σε αύξηση της ανεργίας βραχυπρόθεσμα. Τα μέτρα επηρεάζουν άμεσα τον δημόσιο τομέα αλλά ο ιδιωτικός δεν μένει ανέπαφος. Η αύξηση τον φόρων οδηγεί στη μείωση της κατανάλωσης μειώνοντας το διαθέσιμο εισόδημα των νοικοκυριών. Αυτό τείνει επίσης να μειώσει την απασχόληση βραχυπρόθεσμα. Οι μειωμένες κρατικές δαπάνες ενδέχεται να μειώσουν την αύξηση του ΑΕΠ βραχυπρόθεσμα, καθώς οι δημόσιες δαπάνες αποτελούν οι ίδιες συστατικό του. Στον απόηχο της Κρίσης του 2008, τα μέτρα λιτότητας σε πολλές ευρωπαϊκές χώρες ακολουθήθηκαν από αύξηση της ανεργίας και επιβράδυνση της αύξησης του ΑΕΠ. Το αποτέλεσμα ήταν η αύξηση των αναλογιών χρέους προς ΑΕΠ παρά τις μειώσεις των δημοσιονομικών ελλειμμάτων.

## Παραπομπές
# Παγκόσμια οικονομική ύφεση 2020

Η **Παγκόσμια οικονομική ύφεση**, επίσης γνωστή ως **ύφεση του κορωνοϊού** είναι παγκόσμια οικονομική ύφεση εν εξελίξει. Είναι μία από τις συνέπειες της πανδημίας νέου κορωνοϊού. Στις 14 Απριλίου, το Διεθνές Νομισματικό Ταμείο ανακοίνωσε ότι όλα τα μέλη της G7 είχαν ήδη εισέλθει σε μια βαθιά ύφεση. Οικονομικοί αναλυτές εκφράζουν την άποψη ότι αυτή η ύφεση θα είναι πολύ χειρότερη από αυτήν του 1929 και του 2008.

Η πανδημία οδήγησε σε περισσότερο από το ένα τρίτο του παγκόσμιου πληθυσμού να βρίσκεται σε καραντίνα για να αποτραπεί η εξάπλωση του κορωνοϊού. Προκάλεσε σοβαρές επιπτώσεις για τις οικονομίες σε ολόκληρο τον κόσμο, μετά από μια παγκόσμια οικονομική επιβράδυνση κατά τη διάρκεια του 2019, όπου σημειώθηκε στασιμότητα των αγορών και της καταναλωτικής δραστηριότητας παγκοσμίως.

Η ύφεση έχει προκαλέσει ραγδαία αύξηση στην ανεργία σε πολλές χώρες, παράδειγμα αποτελεί το ιστορικό υψηλό στις ΗΠΑ, 14,7% για τον μήνα Απρίλιο.

Η ύφεση προκάλεσε την κατάρρευση της τιμής του αργού πετρελαίου, την κατάρρευση της τουριστικής βιομηχανίας, του λιανεμπορίου και των χρηματαγορών.

## Ιστορικό

Κατά τη διάρκεια του 2019, το ΔΝΤ ανέφερε ότι η παγκόσμια οικονομία βρισκόταν υπό μια «συγχρονισμένη επιβράδυνση», η οποία θύμιζε 2008. Το ΔΝΤ θεώρησε τις «αυξημένες εμπορικές και γεωπολιτικές εντάσεις» ως τον κύριο λόγο για την επιβράδυνση, αναφέροντας το Brexit και τον εμπορικό πόλεμο Κίνας-Ηνωμένων Πολιτειών ενώ άλλοι θεώρησαν πως υπήρχε θέμα ρευστότητας.

Η κρίση ξεκινά στις 20 Φεβρουαρίου με το παγκόσμιο χρηματιστηριακό κραχ. Ο γενικός δείκτης Dow Jones Industrial Average, ο δείκτης S&P 500 και ο δείκτης NASDAQ-100 σημείωσαν τις χειρότερες επιδόσεις από την οικονομική κρίση του 2007-2008.

## Παραπομπές
# Επίπεδο τιμών

Το **γενικό επίπεδο τιμών** είναι ένα υποθετικό ημερήσιο μέτρο των συνολικών τιμών για ορισμένα σύνολα αγαθών και υπηρεσιών (το καλάθι του καταναλωτή ), σε μια οικονομία ή νομισματική ένωση κατά τη διάρκεια ενός δεδομένου διαστήματος (γενικά μιας ημέρας), ομαλοποιημένο σε σχέση με κάποιο σύνολο βάσεων. Συνήθως, το γενικό επίπεδο τιμών προσεγγίζεται με έναν ημερήσιο <i id="mwDg">δείκτη</i> τιμών, συνήθως τον ημερήσιο ΔΤΚ . Το γενικό επίπεδο τιμών μπορεί να αλλάξει περισσότερες από μία φορές την ημέρα κατά τη διάρκεια του υπερπληθωρισμού .

## Θεωρητικό υπόβαθρο

Η κλασική διχοτόμηση είναι η υπόθεση ότι υπάρχει μια σχετικά καθαρή διάκριση μεταξύ των συνολικών αυξήσεων ή μειώσεων των τιμών και των υποκείμενων "ονομαστικών" οικονομικών μεταβλητών. Επομένων, εάν οι τιμές αυξάνονται ή μειώνονται *γενικά*, υποτίθεται ότι αυτή η αλλαγή μπορεί να αποσυντεθεί ως εξής:

Δοθέντος ότι ένας σύνολο C αγαθών και υπηρεσιών, η συνολική αξία των συναλλαγών στο C την χρονική στιγμή t είναι:

 WIKINIUM\_MATH\_PH\_0
όπου

 WIKINIUM\_MATH\_PH\_2 αντιπροσωπεύει την ποσότητα του WIKINIUM\_MATH\_PH\_4 σε χρόνο WIKINIUM\_MATH\_PH\_6
 WIKINIUM\_MATH\_PH\_8 αντιπροσωπεύει την επικρατούσα τιμή του WIKINIUM\_MATH\_PH\_10 σε χρόνο WIKINIUM\_MATH\_PH\_12
 WIKINIUM\_MATH\_PH\_14 αντιπροσωπεύει την πραγματική τιμή WIKINIUM\_MATH\_PH\_16 σε χρόνο WIKINIUM\_MATH\_PH\_18
 WIKINIUM\_MATH\_PH\_20 είναι το επίπεδο τιμών σε χρόνο WIKINIUM\_MATH\_PH\_22
Το γενικό *επίπεδο* τιμών διακρίνεται από τον *δείκτη* τιμών στο ότι η ύπαρξη του πρώτου εξαρτάται από την κλασική διχοτόμηση, ενώ η τελευταία είναι απλά υπολογισμός και πολλά τέτοια επίπεδα θα είναι πιθανόν ανεξάρτητα από το αν έχουν νόημα.

## Σημασία

Εάν, πράγματι, μπορεί να γίνει διάκριση μεταξύ μιας **γενικής** συνιστώσας **επιπέδου τιμών**, τότε θα ήταν δυνατό να *μετρηθεί* η διαφορά στις συνολικές τιμές μεταξύ δύο περιφερειών ή διαστημάτων. Για παράδειγμα, ο ρυθμός πληθωρισμού θα μπορούσε να μετρηθεί ως

 WIKINIUM\_MATH\_PH\_24
και η «πραγματική» οικονομική ανάπτυξη ή συρρίκνωση θα μπορούσε να διακριθεί από τις απλές μεταβολές των τιμών με τον αποπληθωρισμό του ΑΕΠ ή κάποιου άλλου μέτρου.

 WIKINIUM\_MATH\_PH\_26
## Δείτε επίσης

* Δείκτης τιμών
* Εξίσωση ανταλλαγής
* Ποσοτική θεωρία του χρήματος
* Επίπεδο μισθού

## Βιβλιογραφικές αναφορές

* McCulloch, James Huston (1 Ιανουαρίου 1982). *Money and Inflation: A Monetarist Approach*. Academic Press. ISBN 978-0-12-483051-6.   McCulloch, James Huston (1 Ιανουαρίου 1982). *Money and Inflation: A Monetarist Approach*. Academic Press. ISBN 978-0-12-483051-6.   McCulloch, James Huston (1 Ιανουαρίου 1982). *Money and Inflation: A Monetarist Approach*. Academic Press. ISBN 978-0-12-483051-6.
* Mises, Ludwig Heinrich Edler von · *Ανθρώπινη Δράση: Μια πραγματεία για τα οικονομικά* (1949), Ch. XVII "Έμμεση ανταλλαγή", §4. "Ο προσδιορισμός της αγοραστικής δύναμης των χρημάτων".
# Διάμεσο εισόδημα

Το **διάμεσο εισόδημα** ενός πληθυσμού είναι το εισόδημα του προσώπου εκείνου, που στέκεται στο μέσον της ακολουθίας, αν υποθέσουμε ότι στοιχίζουμε σε αύξουσα—με βάση το εισόδημά τους—ακολουθία όλα τα μέλη του πληθυσμού. Έτσι, το 50% του πληθυσμού βρίσκεται κάτω από το διάμεσο εισόδημα, και το υπόλοιπο 50% βρίσκεται πάνω από το διάμεσο εισόδημα. Αν φανταστούμε όλο τον πληθυσμό πάνω άξονα με αύξουσα σειρά από τα αριστερά προς τα δεξιά με βάση το εισόδημά τους, τότε το 50% στέκεται αριστερά του προσώπου με το **διάμεσο εισόδημα** και το υπόλοιπο 50% στέκεται δεξιά.

Να μη συγχέεται με το Μέσο Εισόδημα. Χαρακτηριστικό του διαμέσου εισοδήματος είναι για παράδειγμα ότι αν το εισόδημα του πλουσιότερου μέλους του πληθυσμού αυξηθεί (δεκαπλασιαστεί), το διάμεσο εισόδημα δεν επηρεάζεται, ενώ το Μέσο Εισόδημα, ως αριθμητικός μέσος όρος, θα επηρεαζόταν.

## Δείτε επίσης

* Μέσο Εισόδημα
* Κατά κεφαλήν εισόδημα
* Σχετική Φτώχεια

## Παραπομπές
# Αντρέ Λοτ

| Αντρέ Λοτ |
| --- |
|  |
| Όνομα στη μητρική γλώσσα | André Lhote (Γαλλικά)  |
| Γέννηση | 5  Ιουλίου 1885 Μπορντώ |
| Θάνατος | 24  Ιανουαρίου 1962 Παρίσι |
| Τόπος ταφής | Κοιμητήριο του Μονπαρνάς |
| Κατοικία | Μπορντώ (1885–1907) Παρίσι (από 1907) |
| Χώρα πολιτογράφησης | Γαλλία |
| Σπουδές | école des beaux-arts de Bordeaux |
| Ιδιότητα | ζωγράφος, γλύπτης, χαράκτης, κριτικός τέχνης, καθηγητής, καλλιτέχνης γραφικών τεχνών, καλλιτέχνης και ιστορικός της τέχνης |
| Είδος τέχνης | προσωπογραφία |
| Βραβεύσεις | Ιππότης της Λεγεώνας της Τιμής |
| Ιστοσελίδα | Επίσημος ιστότοπος |
|  Σχετικά πολυμέσα |
|

Ο **Αντρέ Λοτ** (André Lhote) (5 Ιουλίου 1885-21 Ιανουαρίου 1962) ήταν Γάλλος γλύπτης και ζωγράφος πορτρέτων, μορφών και τοπίων. Επίσης, δίδασκε και έγραφε για την τέχνη.

## Βιογραφία

Ο Λοτ γεννήθηκε στο Μπορντό της Γαλλίας και έμαθε ξυλογλυπτική και γλυπτική από τα 12 του χρόνια όταν ο πατέρας του τον
πήγε ως μαθητευόμενο σε ένα τοπικό επιπλοποιό. Το 1898 γράφτηκε στη Σχολή Καλών Τεχνών του Μπορντό (École des Beaux-Arts)
όπου και σπούδασε διακοσμητική γλυπτική μέχρι το 1904. Τον ελεύθερο του χρόνο ως φοιτητής ζωγράφιζε ενώ το 1905 έφυγε από το σπίτι του με σκοπό να αποκτήσει τον δικό του χώρο και να αφιερωθεί στις δημιουργίες του. Δέχθηκε επιρροές από τον Γκογκέν και τον Σεζάν. Το 1910, 4 χρόνια μετά τη μετακόμιση του στο Παρίσι, έκανε την πρώτη του ατομική έκθεση στην Γκαλερί Ντρουέ (Galerie Druet).

Αρχικά τα έργα του Λοτ είναι επηρεασμένα από το ρεύμα του Φωβισμού ενώ λίγο αργότερα ο καλλιτέχνης μετακινήθηκε προς τον Κυβισμό και το 1912 συμμετείχε στην καλλιτεχνική ομάδα Section d'Or κάνοντας εκθέσεις στο Salon de la Section d'Or. Μαζί με τους Gleizes, Villon, Ντυσάν, Metzinger, Πικαμπιά και La Fresnaye θεωρείται ένας από τους ιδρυτές της Μοντέρνας τέχνης.

Με το ξέσπασμα του Πρώτου Παγκοσμίου Πολέμου σταμάτησε τη δουλειά
του και το 1917, όταν αποσπάστηκε από το στρατό, συμμετείχε στην ομάδα των
Κυβιστών υποστηριζόμενος από τον Ρόζενμπεργκ (Léonce Rosenberg). Το 1918, ήταν συνιδρυτής της καλλιτεχνικής
εφημερίδας *Nouvelle Revue Française* στην οποία έγραφε άρθρα για τη θεωρία της
τέχνης μέχρι το 1940. Ο Λοτ δίδαξε στην Ακαδημία του Νοτρ Νταμ (Académie Notre-Dame des Champs)
από το 1918 εως το 1920, ενώ αργότερα δίδαξε και σε άλλες καλλιτεχνικές σχολές
του Παρισιού συμπεριλαμβανομένης και της Académie de la Grande Chaumière και της δικής του σχολής την οποία ίδρυσε το
1922 στο Μοντπαρνές (Montparnasse).

Ο Λοτ έδωσε διαλέξεις σε όλη τη Γαλλία και σε άλλες χώρες, όπως το Βέλγιο, η Αγγλία, η Ιταλία, και από την δεκαετία του 1950 στην Αίγυπτο και τη Βραζιλία. Το έργο του τιμήθηκε το 1955 με το εθνικό βραβείο Grand Prix National de Peinture.  Επίσης η επιτροπή της UNESCO έθεσε τον Λοτ πρόεδρο του Εθνικού Συνεταιρισμού Ζωγράφων, Χαρακτών και Γλυπτών (International Association of Painters, Engravers and Sculptors).

Ο Λοτ έφυγε από τη ζωή στο Παρίσι το 1962.

## Παραπομπές

## Εξωτερικοί σύνδεσμοι

* artcyclopedia.com André Lhote
* Biography at the Tate Gallery
# Πουασί

| Πουασί |
| --- |
|  |
|

|  |
| --- |
|  Έμβλημα |

 |
| Διοίκηση |
| Χώρα | Γαλλία |
| Διοικητική υπαγωγή | Ιβλίν, Σεν-Ε-Ουάζ και διαμέρισμα του Σαιν-Ζερμαίν-αν-Λαι |
|  • Δήμαρχος του Πουασί | Sandrine Dos Santos (από 2022) |
| Ταχυδρομικός κώδικας | 78300 |
| Κωδικός Κοινότητας | 78498 |
| Πληθυσμός | 40.983 (1  Ιανουαρίου 2023) |
| Έκταση | 13,28 km² |
| Υψόμετρο | 27 μέτρα, 17 μέτρα, 171 μέτρα και 66 μέτρα |
| Πουασί
48°55′44″N 2°2′41″E |
| Ιστότοπος |  |
|  Σχετικά πολυμέσα |
|      |
| δεδομένα |

Το **Πουασί** (γαλλικά: *Poissy*‎‎) είναι γαλλική κοινότητα στον νομό των Ιβλίν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Πισκιασαί (γαλλικά: *Pisciaçais*‎‎).

## Παραπομπές
# Ρόι Λίχτενσταϊν

| Ρόι Λίχτενσταϊν |
| --- |
|  |
| Όνομα στη μητρική γλώσσα | Roy Lichtenstein (Αγγλικά)  |
| Γέννηση | 27  Οκτωβρίου 1923 Μανχάταν |
| Θάνατος | 15  Σεπτεμβρίου 1997 Μανχάταν |
| Αιτία θανάτου | πνευμονία |
| Συνθήκες θανάτου | φυσικά αίτια |
| Χώρα πολιτογράφησης | Ηνωμένες Πολιτείες Αμερικής |
| Σπουδές | Πολιτειακό Πανεπιστήμιο του Οχάιο, Σύνδεσμος Σπουδαστών Τέχνης της Νέας Υόρκης, Πανεπιστήμιο του Οχάιο και Dwight School |
| Ιδιότητα | ζωγράφος, γλύπτης, διδάσκων πανεπιστημίου, σκηνογράφος, λιθογράφος, σχεδιαστής, σχεδιαστής κοσμημάτων, χαράκτης, καλλιτέχνης γραφικών τεχνών, ειδικός αρχιτεκτονικού σχεδίου, εικαστικός καλλιτέχνης, καλλιτέχνης, κινηματογραφιστής, σκιτσογράφος, κινηματογραφιστής και ζωγράφος διακοσμήσεων |
| Σύζυγος | Dorothy Lichtenstein (από 1968) και Isabel Sarisky (1949–1965) |
| Τέκνα | Mitchell Lichtenstein και David Lichtenstein |
| Κίνημα | Ποπ Αρτ |
| Είδος τέχνης | νεκρή φύση |
| Καλλιτεχνικά ρεύματα | Ποπ Αρτ |
| Σημαντικά έργα | Girl with Ball, Girl with Hair Ribbon, Takka Takka, Look Mickey, Blam, Engagement Ring, Ten Dollar Bill, Electric Cord, I Can See the Whole Room...and There's Nobody in It! και Times Square Mural |
| Βραβεύσεις | Αμερικανικό βραβείο της Ρώμης, βραβείο Κιότο για τις Τέχνες και τη Φιλοσοφία (1995) και Εθνικό Μετάλλιο Τεχνών |
|  Σχετικά πολυμέσα |
|

Γλυπτό του Ρόι Λίχτενσταϊν στη Βαρκελώνη
Ο **Ρόι Λίχτενσταϊν** (*Roy Fox Lichtenstein*, Νέα Υόρκη, 27 Οκτωβρίου 1923 - Νέα Υόρκη, 29 Σεπτεμβρίου 1997) ήταν Αμερικανός καλλιτέχνης της Ποπ Αρτ. Είναι γνωστός για το στυλ ζωγραφικής του, που μοιάζει πολύ με σχεδιασμό κόμικς. Θεωρείται ως ένας από τους μεγαλύτερους καλλιτέχνες της μοντέρνας τέχνης.

## Παραπομπές
# Σάσσεξ

| Σάσσεξ  Sussex |
| --- |
|  |
|

|  |  |
| --- | --- |
|  Σημαία |  Έμβλημα |

 |
|  |
| Χώρα |  Ηνωμένο Βασίλειο
 Αγγλία |
| Διοικητική υπαγωγή | Νοτιοανατολική Αγγλία |
| Έκταση | 3.783 km² |
| Πληθυσμός | 1.613.316 (2011) |
| Γεωγραφικές συντεταγμένες | 50°56′50″N 0°8′29″W |
|  Σχετικά πολυμέσα |
| δεδομένα () |

To **Σάσσεξ** (αγγλικά: *Sussex)* αποτελεί ιστορική κομητεία στην Νοτιοανατολική Αγγλία στην θέση ενός από τα παλιά πρώτα βασίλεια των Σαξόνων, διαιρέθηκε σε Δυτικό και Ανατολικό (1189) ενώ από το 1888 έγιναν οι δύο κοινότητες ανεξάρτητες κομητείες. Βρισκόταν στα βόρεια παράλια της Μάγχης έχοντας στα βόρεια το Σάρρει και στα δυτικά το Κεντ, είχε ανεξάρτητη διοίκηση με τις δύο κομητείες ενωμένες έως το 1968. Έχει λόγω της θέσης του πολλές φυσικές ομορφιές με μεγάλη ποσότητα αργίλου και άμμου στα παράλια ενώ εξάγει και ποσότητες κιμωλίας, έχει την ψηλότερη μέση θερμοκρασίας σε ολόκληρη την Αγγλία με τις μεγαλύτερες περιόδους ηλιοφάνειας. Έχει τεράστια περιοχή δασικών εκτάσεων που εκτιμούνται σε 200.000 στρέμματα ενώ από τον 17ο έως τον 19ο αιώνα ήταν σημαντικό κέντρο σιδηρουργίας.

Η μεγαλύτερη πόλη του Σάσεξ είναι το Μπράιτον, το οποίο ανακηρύχθηκε πόλη το 2000. Μέχρι τότε η μόνη ανακηρυγμένη πόλη του Σάσεξ ήταν το Τσίτσεστερ.
# Ψυχοπάθεια

Η **ψυχοπάθεια** είναι παραδοσιακά μία διαταραχή προσωπικότητας χαρακτηρισμένη από συνεχή αντικοινωνική συμπεριφορά, μειωμένη ενσυναίσθηση και τύψη συνειδήσεως, καθώς και θρασέα, απρόσκοπτα εγωιστικά στοιχεία. Είναι συχνά θεωρούμενη συνώνυμη της κοινωνιοπάθειας. Διαφορετικές θεωρήσεις της ψυχοπάθειας έχουν χρησιμοποιηθεί ιστορικά που μόλις μερικώς συμπίπτουν και μπορεί να αντιτίθενται.

## Διάγνωση

Ο Αμερικάνος ψυχίατρος Χάρβεϊ Μ. Κλέκλι, επηρέασε τα αρχικά διαγνωστικά κριτήρια της αντικοινωνικής αντίδρασης/διαταραχής στο Διαγνωστικό και Στατιστικό Εγχειρίδιο Ψυχικών Διαταραχών (DSM), όπως και ο Αμερικάνος ψυχολόγος Τζορτζ Ε. Πάρτριτζ. Το DSM και η Διεθνής Στατιστική Ταξινόμηση Νοσημάτων και Συναφών Προβλημάτων Υγείας (ICD) ακολούθως εισήγαγαν τις διαγνώσεις της αντικοινωνικής διαταραχής προσωπικότητας (ASPD) και κοινωνικής διαταραχής της προσωπικότητας (DPD) αντιστοίχως, δηλώνοντας ότι αυτές οι διαγνώσεις έχουν αναφερθεί (ή περιέχουν ότι αναφέρεται στην) ψυχοπάθεια ή κοινωνιοπάθεια. Η δημιουργία των ASPD και DPD οδηγήθηκε από το γεγονός ότι πολλά από τα κλασσικά χαρακτηριστικά της ψυχοπάθειας ήταν αδύνατο να μετρηθούν αντικειμενικά. Ο Καναδός ψυχολόγος Ρόμπερτ Ντ. Χέιρ αργότερα επανέφερε το οικοδόμημα της ψυχοπάθειας στην εγκληματολογίαστην Psychopathy Checklist.

## Όρος

Αν και κανένας ψυχιατρικός ή ψυχολογικός οργανισμός έχει καθιερώσει κάποια διάγνωση με τίτλο "ψυχοπάθεια", εκτιμήσεις των ψυχοπαθικών χαρακτηριστικών χρησιμοποιούνται εκτενώς σε περιβάλλοντα ποινικής δικαιοσύνης σε μερικά κράτη και μπορεί να φέρουν σημαντικές επιπτώσεις στα άτομα. Η έρευνα της ψυχοπάθειας είναι ένα ενεργό πεδίο έρευνας, και ο όρος επίσης χρησιμοποιείται από το ευρύ κοινό, τον τύπο και πλασματικές απεικονίσεις. Ενώ ο όρος συχνά είχε κοινή χρήση με την "τρέλα", "παράνοια" και "ψυχική ασθένεια", υπάρχει μία διάκριση ανάμεσα στην ψύχωση και την ψυχοπάθεια.

## Εξωτερικοί σύνδεσμοι
# Λαμπτήρας φθορισμού

Ποικιλία ειδών λαμπών φθορισμού. Πάνω, δύο συμπαγείς λάμπες φθορισμού. Κάτω, δύο συνήθεις σωλήνες. Αριστερά, ένα σπίρτο που χρησιμοποιείται για να δείξει την κλίμακα.
Ο **λαμπτήρας φθορισμού** είναι ένας λαμπτήρας εκκένωσης αερίου ο οποίος χρησιμοποιεί ηλεκτρισμό για την διέγερση ατμών υδραργύρου. Οι λαμπτήρες αυτοί υπάρχουν σε διάφορα σχήματα και μεγέθη, με τα πιο κοινά αυτών του σωλήνα (χρησιμοποιούνται για τον φωτισμό γραφείων και καταστημάτων) και του συμπαγούς λαμπτήρα φθορισμού (χρησιμοποιείται για τον φωτισμό σπιτιών). Κατασκευάζονται σε τυποποιημένα μήκη, τα ευθύγραμμα, και διαμέτρους, τα κυκλικά και για τάσεις δικτύου 220 V και 110 V.

Ο σωλήνας των λαμπτήρων αυτών περιέχει δύο νήματα πυράκτωσης, αέρια, άζωτο, αργό και μια σταγόνα υδραργύρου. Επίσης εσωτερικά ο σωλήνας είναι επιχρισμένος με φθορίζουσα ουσία που συνήθως είναι φωσφόρος. Εξ αίτιας του υδραργύρου που περιέχουν απαιτείται ιδιαίτερη προσοχή στον χειρισμό αυτών, αν σπάσουν, από τραυματισμό ή σε εισπνοή σκόνης που πιθανόν να εκτοξευθεί.

## Δείτε επίσης

* Λαμπτήρας πυράκτωσης